Mestská časť Bratislava-Nové Mesto

Materiál na rokovanie
miestneho zastupiteľstva
16. december 2016

Informácia
o výsledku kontroly vykonanej Najvyšším kontrolným úradom Slovenskej republiky vykonanej v mestskej časti Bratislava-Nové Mesto v roku 2016 za kontrolované obdobie roku 2015 a o opatreniach prijatých mestskou časťou Bratislava-Nové Mesto na odstránenie zistených nedostatkov

Predkladateľ :			Materiál obsahuje :	

Ing. Mgr. Ľubomír Baník		1.	Dôvodová správa	
prednosta miestneho úradu 		2.	Informácia	
		3.	Protokol o výsledku kontroly 	
		4.	Predloženie námietok k protokolu	
Zodpovedný:		o výsledku kontroly	

Ing. Mgr. Ľubomír Baník		5.	Dodatok č. 1 k protokolu	
		o výsledku kontroly	
prednosta miestneho úradu		6.	Prijaté opatrenia na odstránenie	
		kontrolou zistených nedostatkov	
Spracovatelia:			
Ing. Mgr. Ľubomír Baník			
Ing. Kristína Štofková			
			
Na rokovanie prizvať:			
Ing. Martin Böhm			
miestny kontrolór			
Dotknutí vedúci organizačných útvarov miestneho úradu			

Návrh  uznesenia
Miestne zastupiteľstvo mestskej časti Bratislava-Nové Mesto
berie na vedomie
Informáciu o výsledku kontroly vykonanej Najvyšším kontrolným úradom Slovenskej republiky vykonanej v mestskej časti Bratislava-Nové Mesto v roku 2016 za kontrolované obdobie roku 2015 a o opatreniach prijatých mestskou časťou Bratislava-Nové Mesto na odstránenie zistených nedostatkov

Dôvodová  správa

Podľa poverenia predsedu Najvyššieho kontrolného úradu Slovenskej republiky č. 1619/2016 bola vykonaná kontrola v čase od 25. mája 2016 do 19. augusta 2016 v kontrolovanom subjekte Mestská časť Bratislava-Nové Mesto, Junácka 1, 832 91 Bratislava, IČO: 00603317 za kontrolované obdobie roku 2015 a súvisiace obdobie. 
Predmetom kontroly bol: 
A.	rozpočet mestskej časti, 
B.	dodržiavanie všeobecne záväzných právnych predpisov pri hospodárení s verejnými prostriedkami a majetkom mestskej časti,
C.	vnútorný kontrolný systém.
Po ukončení výkonu kontroly Najvyšší kontrolný úrad Slovenskej republiky doručil dňa 19. septembra 2016 mestskej časti Bratislava-Nové Mesto Protokol o výsledku kontroly Hospodárenie s finančnými prostriedkami a nakladanie s majetkom vo vybraných mestských častiach Bratislavy Mestská časť Bratislava-Nové Mesto (ďalej ako „protokol o výsledku kontroly“) na oboznámenie sa s jeho obsahom a vznesenia prípadných námietok proti pravdivosti, úplnosti a preukázateľnosti kontrolných zistení v lehote do 26. septembra 2016. 
Mestská časť Bratislava-Nové Mesto v súlade s ustanovením § 15 ods. 1 písm. e) zákona č. 39/1993 o Najvyššom kontrolnom úrade Slovenskej republiky v znení neskorších predpisov predložila v stanovenom termíne námietky proti pravdivosti, úplnosti a preukázateľnosti kontrolných zistení. 
Na základe preverenia predložených námietok Najvyšším kontrolným úradom Slovenskej republiky bol mestskej časti Bratislava-Nové Mesto dňa 30. septembra doručený Dodatok č. 1 k protokolu o výsledku kontroly. 
Dňa 10. októbra 2016 sa uskutočnilo prerokovanie protokolu o výsledku kontroly a dodatku č. 1 k protokolu o výsledku kontroly za účasti riaditeľa expozitúry Najvyššieho kontrolného úradu Slovenskej republiky Ing. Pavla Bočana, vedúceho kontrolnej skupiny Ing. Petra Danovského, členky kontrolnej skupiny PNDr. Heleny Niepelovej, PhD. a starostu mestskej časti Bratislava-Nové Mesto Mgr. Rufolfa Kusého. Najvyšší kontrolný úrad Slovenskej republiky uložil mestskej časti Bratislava-Nové Mesto prijať opatrenia na odstránenie kontrolou zistených nedostatkov v termíne do 4. novembra 2016 a predložiť správu o plnení, resp. splnení prijatých opatrení na odstránenie kontrolou zistených nedostatkov vrátane dokladov preukazujúcich ich plnenie, resp. splnenie v termíne do 16. januára 2017. 
Tento materiál sa predkladá na rokovanie Miestneho zastupiteľstva mestskej časti Bratislava-Nové Mesto na základe požiadavky predsedu Najvyššieho kontrolného úradu Slovenskej republiky Ing. Karola Mitríka v zmysle ustanovenia § 20a ods. 1 zákona č. 39/1993 o Najvyššom kontrolnom úrade Slovenskej republiky v znení neskorších predpisov za účelom informovania Miestneho zastupiteľstva mestskej časti Bratislava-Nové Mesto o výsledku kontroly a o prijatých opatreniach. 

Informácia o výsledku kontroly vykonanej Najvyšším kontrolným úradom Slovenskej republiky vykonanej v mestskej časti Bratislava-Nové Mesto v roku 2016 za kontrolované obdobie roku 2015 a o opatreniach prijatých mestskou časťou Bratislava-Nové Mesto na odstránenie zistených nedostatkov
Výsledky kontroly vykonanej v mestskej časti Bratislava-Nové Mesto Najvyšším kontrolným úradom Slovenskej republiky uvádza Protokol o vykonanej kontrole č. Z-007244/2016/1080/DPB zo dňa 19. septembra (Príloha č. 1) a Dodatok č. 1 k protokolu o vykonanej kontrole č. Z-008611/2016/1080/DPB zo dňa 29. septembra 2016 (Príloha č. 2). 
Predložené námietky mestskej časti Bratislava-Nové Mesto proti pravdivosti, úplnosti a preukázateľnosti kontrolných zistení uvádza list č. 33719/7593/2016/PRED/BANL zo dňa 26. septembra 2016 (Príloha č. 3). 
Mestskou časťou Bratislava-Nové Mesto prijaté opatrenia na odstránenie zistených nedostatkov uvádza starostovský list č. 39209/7593/2016/PRED/STOK zo dňa 4. novembra 2016 (Príloha č. 4).